KOMENTE DHE REKOMANDIME 
MBI RAPORTIN E MONITORIMIT TË 8 mujorit VITI 2021
PËR MINISTRINË E MBROJTJES


I. Vlerësim i përgjithshëm i qëllimeve dhe objektivave të politikës si dhe performanca e produkteve kryesore
Ministria e Mbrojtjes ka për mision hartimin dhe zbatimin e politikave të përgjithshme shtetërore të sigurisë dhe të mbrojtjes së vendit në përputhje me Kushtetutën, Strategjinë e Sigurisë, Organizatën e Traktatit të Atlantikut të Veriut (NATO), Strategjinë Ushtarake dhe legjislacionin në fuqi në Republikës së Shqipërisë. 

Ministria e Mbrojtjes gjatë vitit 2020 ka administruar dhe menaxhuar fondet publike sipas shtatë programeve të miratuara, e konkretisht:

1. Planifikimi, menaxhimi dhe administrimi.
2. Forcat e Luftimit
3. Arsimi Ushtarak 
4. Mbështetja e Luftimit 
5. Mbështetje për Shëndetësinë 
6. Emergjencat civile dhe rezervat e shtetit
7. Mbështetje Sociale për Ushtarakët

II. Karakteristika kryesore të performancës së shpenzimeve
Sipas të dhënave të Sistemit Financiar Informatik të Qeverisë dhe të dhënave të paraqitura nga ministria në raportin e monitorimit, përgjatë 8 mujorit të vitit 2021, situata në lidhje me realizimin e shpenzimeve të buxhetit paraqitet si më poshtë:, në mijë lekë: 
	Programet
	% e realizimit të totalit të shpenzimeve kundrejt buxhetit të vitit 2021

	1. Programi“Planifikim,Menaxhim dhe Administrimi”
	57.33%

	2. Programi “Forca e Luftimit”
	54.22%

	3. Programi “Mbështetja e Luftimit”
	55.36%

	4. Programi “Arsimi Ushtarak”
	47.89%

	5. Programi “Mbështetja për Shëndetësinë”
	54.65%

	6. Programi “Mbështetja për Ushtarakët”
	66.34%

	7. Programi “Emergjencat Civile”
	14.53%

	                                Totali
	55.46 %



Ndërsa plani me ndryshime i buxhetit dhe realizimi i shpenzimeve faktike të buxhetit, sipas çdo programi të ndarë në shpenzime korente dhe shpenzime kapitale dhe Shpenzime total, paraqitet në tabelat më poshtë, në mijë lekë:
	Programi
	Shpenzime korente

	
	Plani
	Fakt
	Përqindja  e realizimit

	Planifikimi, Menaxhimi dhe Administrimi
	1,191,661
	751,991
	63.1%

	Forcat e Luftimit
	5,671,000
	2,715,355
	47.9%

	Mbështetja e Luftimit
	5,538,953
	3,211,728
	57.9%

	Arsimi Ushtarak
	620,250
	393,629
	63.4%

	Mbështetje për Shëndetësinë
	1,016,500
	664,837
	65.4%

	Emergjencat civile dhe rezervat e shtetit
	396,320
	127,097
	32%

	Mbështetje Sociale për Ushtarakët
	5,308,200
	3,521,284
	66.3%

	Totali
	19,742,884
	11,385,920
	57.67%


Nga të dhënat e mësipërme financiare, vërejmë që për periudhën, shpenzimet korente të Ministrisë së Mbrojtjes, janë realizuar në rreth 57.7 përqind;
	Programi
	Shpenzime kapitale

	
	Plani
	Fakt
	% e realizimit

	Planifikimi, Menaxhimi dhe Administrimi
	120,000
	0
	0%

	Forcat e Luftimit
	3,057,500
	2,017,151
	65.9%

	Mbështetja e Luftimit
	861,375
	331,400
	38.5%

	Arsimi Ushtarak
	201,625
	0
	0.0%

	Mbështetje për Shëndetësinë
	200,000
	0
	0.0%

	Emergjencat civile dhe rezervat e shtetit
	620,000
	20,600
	3.3%

	Mbështetje Sociale për Ushtarakët
	0
	0
	0.0% 

	Totali
	5,060,500
	2,369,148
	46.8%


Nga të dhënat e mësipërme financiare, vërejmë që për periudhën, për shpenzimet kapitale të Ministrisë së Mbrojtjes, realizimi është 46.8 përqind;
	Programi
	ShpenzimeTotal

	
	Plani
	Fakt
	% e realizimit

	Planifikimi, Menaxhimi dhe Administrimi
	1,311,661
	751,991
	57.3%

	Forcat e Luftimit
	8,728,500
	4,732,506
	54.2%

	Mbështetja e Luftimit
	6,400,328
	3,543,127
	55.4%

	Arsimi Ushtarak
	821,875
	393,629
	47.9%

	Mbështetje për Shëndetësinë
	1,216,500
	664,837
	54.6%

	Emergjencat civile dhe rezervat e shtetit
	1,016,320
	147,695
	14.5%

	Mbështetje Sociale për Ushtarakët
	5,308,200
	3,521,284
	66.3%

	Totali
	23,225,805
	13,126,620
	55.5%


Në total, realizimi në fund të 8 mujorit 2021, për Ministrinë e Mbrojtjes, është 55.5 përqind.
Të dhënat sipas strukturës së peshës specifike që secili program zë në buxhetin total të MM, referuar planit vjetor 2021 me ndryshime dhe realizimit faktik të periudhës, paraqiten si më poshtë:
	Programi
	Plani
	Fakt

	
	
	

	Planifikimi, Menaxhimi dhe Administrimi
	5.31%
	5.47%

	Forcat e Luftimit
	35%
	34.41%

	Arsimi Ushtarak
	25.9%
	25.76%

	Mbështetja e Luftimit
	3.3%
	2.86%

	Mbështetje për Shëndetësinë
	4.9%
	4.83%

	Emergjencat civile dhe rezervat e shtetit
	4.12%
	1.07%

	Mbështetje Sociale për Ushtarakët
	21.06%
	25.6%

	Totali
	100%
	100%



III. Informacion mbi volumin dhe madhësinë e ndryshimit të buxhetit.
Ndryshimet e planit të buxhetit, si për shpenzimet kapitale dhe për shpenzimet korente gjatë tetërmujorit të vitit 2021, duke u nisur nga buxheti fillestar sipas ligjit nr. Nr. 137/2020, “Për buxhetin e vitit 2021”, kanë ndodhur në zbatim të Aktit Normativ Nr.18, datë 12.4.2021 “Për disa ndryshime në Ligjin Nr. 137/2020, “Për buxhetin e vitit 2021” të ndryshuar, Aktit Normativ nr.26, datë 22.06.2021 “Për disa ndryshime në Ligjin Nr. 137/2020, “Për buxhetin e vitit 2021”, të ndryshuar, fondeve akorduara si fonde shtesë nga Fondi i veçantë.
 
IV. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.
	Emërtimi i Programit
	Shpenzime kornete
	Shpenzime kapitale
	Totali shpenzimeve 


	
	Ministria
	Thesari
	Dif
	Ministria
	Thesari
	Dif
	Ministria
	Thesari
	Dif


	Planifikim Menaxhimi
	748,266
	751,991
	3,725
	-
	-
	-
	748,266
	751,991
	3,725

	Forca e Luftimit
	2,715,356
	2,715,356
	-
	2,017,150
	2,017,150
	-
	4,732,506
	4,732,506
	                -   

	Mbështetja e Luftimit
	3,211,728
	3,211,728
	-
	331,400
	331,400
	-
	3,543,127
	3,543,127
	                -   

	Arsimi Ushtarak
	393,629
	393,629
	-
	-
	-
	-
	393,629
	393,629
	                -   

	Mbështetje për Shëndetësinë 
	664,837
	664,837
	-
	-
	-
	-
	664,837
	664,837
	                -   

	Mbështetje për Ushtaraket
	3,521,284
	3,521,284
	-
	-
	-
	-
	3,521,284
	3,521,284
	                -   

	Emergjencat Civile
	127,637
	127,097
	540
	20,597
	20,597
	-
	148,235
	147,695
	                540

	TOTALI
	    11,382,737 
	    11,382,737 
	         -   
	       2,369,147 
	     2,369,147 
	             -   
	      13,751,884 
	      13,751,884 
	              -   



Në lidhje me këtë pikë vërejmë se për të dhënat e raportuara nga Ministria e Mbrojtjes dhe të dhënat e siguruara nga Sistemi Financiar Informatik i Qeverisë, kanë diferenca për realizimin faktitk në programet “Planifikim, Menaxhim, Administrim” dhe “Emergjencat Civile”. Gjithashtu sa i përket të dhënave të planit të buxhetit të raportuara nga Ministria e Mbrojtjes në raportin e monitorimin vërehen diferenca me të dhënat e siguruara nga Sistemi Financiar Informatik i Qeverisë.  

Nga të dhënat e Sistemit Informatik Financiar të Qeverisë konstatojmë se për periudhën për këtë ministri janë realizuar të ardhura jashtë limitit në shpenzime korente në masën rreth 578 mijë lekë në programin “Mbështetje për shëndetësinë” dhe rreth 8,900 mijë lekë në shpenzime kapitale dhe 1,109 mijë lekë në programin “Mbështetja e Luftimit” në shpenzime kapitale. 
V. Performanca dhe statusi i produkteve të disa programeve kryesore.
Në programin “Planifikim, administrim dhe menaxhimi”, sipas raportit të ministrisë janë parashikuar 3 produkte ‘Akte ligjore e nënligjore te përgatitura nga Ministria e Mbrojtjes’, ‘Marrëveshje ndërkombëtare të nënshkruara’, ‘Sisteme të mirëmbajtura për aparatin e  Ministrisë së Mbrojtjes’ të cilat janë realizuar në rreth 57 përqind kundrejt planit vjetor dhe raportohet të realizuar plotësisht referuar periudhës. Raportohet 0 përqind realizimi i projekteve të investimeve për këtë program për 8-mujorin.

Në Programin “Forcat e Luftimit”, ka të përcaktuar 3 objektiva dhe janë parashikuar 6 produkte ‘Forca Toksore në gadishmëri dhe operacionale’, ‘Kontigjent ushtarake në mision paqeruajtese jashte vendit’, ‘Sinjalistika detare dhe rilevim batimetrik detare’, ‘Forca Detare në gadishmëri dhe operacionale’, ‘Forca Ajrore në gadishmëri dhe operacionale’ të realizuara në masën 54 përqind dhe nga 15 projekte të investimeve të planifikuar, janë realizuar 5 projekte për periudhën në masën rreth 65.9  përqind.

Në Programin “Mbështetja e Luftimit”, ka të përcaktuar 3 objektiva dhe janë parashikuar 12 produkte si psh. ‘Sisteme funksionale kontrolli për FA’, ‘Kapacitete operacionale që sigurojnë mbështetje logjistike për FARSH’ etj., të realizuara në masën rreth 58 përqind dhe nga 27 projekte të investimeve për periudhën realizimi është në masën rreth 38 përqind. 


VI. Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jenë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49 dhe anekset e përcaktuara në pikën 51 të  këtij udhëzimi. Vërejmë që të dhënat e raportuara në raportin e monitorimit të Ministrisë së Mbrojtjes, janë në përgjithësi sipas formateve të përcaktuara në këtë udhëzim dhe anekseve përkatëse të tij. 

· Gjithashtu pjesë e raportit të monitorimit duhet të jenë dhe të raportohen edhe realizimi i të ardhurave jashtë limitit, për të cilat, Ministria e Mbrojtjes ka patur realizim sipas Sistemit Informatik Financiar të Qeverisë, por që nuk janë paraqitur në raport. 

· [bookmark: _GoBack]Në raporin e monitorimit duhet të analizohet më mënyrë më të detajuar ndryshimet të ndodhura në planin e buxhetit për pëeridhën e raportimit, duke specifikuar volumin e ndryshimeve dhe aktet ligjore në zbatim të së cilëve janë bërë ndryshimet.  

· Në zbatim të Udhëzimit Plotësues Nr. 2 datë 20.1.2020 “Për zbatimin e buxhetit të vitit 2020”, një ndër problematikat që duhet të paraqitet në raportin e monitorimit është evidentimi dhe trajtimi i detyrimeve të prapambetura si ato të trashëguara ashtu edhe ato të krijuara rishtazi. Trajtimi i tyre duhet të konsiderohet si prioritar dhe konsiston në paraqitjen e argumentave lidhur me krijimin e tyre si dhe masat që parashikohet të merren për likujdimin e tyre. Në raportin e paraqitur nga MM kjo pikë e udhëzimit është plotësuar edhe me raportimin për detyrimet e prapambetura.

· Pjesë e raportit duhet të jetë gjithshtu edhe të dhëna për buxhetimin me bazë gjinore, ecuria e realizimit të qëllimeve dhe objektivave të politikës që trajtojnë çështjen e barazizë gjinore nëpërmjet treguesve të performancës përkatës duke përfshirë këtu dhe produktet me bazë gjinore. Në raportin e MM për këtë pjesë thuhet se “nga programi Arsimi Ushtarak në respektim dhe promovim të plotë të barazisë gjinore, janë përcaktuar tregues konkretë të përshtatshëm dhe të matshëm të cilët janë identifikuar” por nuk jepen detaje të mëtejshme.


Mbështetur në sa më sipër vlerësojmë paraqitjen në kohë të raportit të monitorimit të paraqitur nga Ministria e Mbrojtjes, paraqitjen e tij sipas kërkesave të Udhëzimit nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, ndërkohë që për përmirësimin e cilësisë së përmbajtjes së raportit rekomandojmë përfshirjen e realizimit të të ardhurave jashtë limitit si dhe mënyrën përdorimit të tyre.
